text: Maskeret 16-årig forsøgte røveri 
  19 oktober 2012 kl. 06.26
  En 16-årig forsøgte kl. tre i nat røveri mod en taxachauffør på Alsgade i Sønderborg. Den 16-årige havde en speciel maskering på - og den blev fundet på ham, da han blev anholdt kort efter.
  En taxa-chauffør var igang med at gøre sin taxa ren på Q8-tanken på Alsvej, da den 16-årige henvendte sig til ham med den specielle maskering og forlangte penge. 
  Taxachaufføren handlede imidlertid resolut - og sprang ind i sin taxa og låste bilens døre. Og han tilkaldte politiet, mens den 16-årige stak af.
  Et par politipatruljer mødte kort efter den 16-årge i området. Han havde stadig maskeringen på sig. 
  Den 16-årige skal i løbet af dagen afhøres, og politiets jurister skal vurdere, om forsøget på røveri er alvorligt nok til, at han skal begæres fængslet.
  